
Определение №471/24.10.2023 по ч. нак. д. №915/2023 на ВКС, НК, I н.о., докладвано от съдия Татяна Грозданова
 


	
	О П Р Е Д Е Л Е Н И Е	
		
	№ 471	
		
	гр.София, 24 октомври 2023 година	
		
	В ИМЕТО НА НАРОДА	
		
	ВЪРХОВНИЯТ КАСАЦИОНЕН СЪД НА РЕПУБЛИКА БЪЛГАРИЯ, първо наказателно отделение, в закрито съдебно заседание на двадесет и четвърти октомври две хиляди двадесет и трета година, в състав:	
		
	 ПРЕДСЕДАТЕЛ: ВАЛЯ РУШАНОВА	
		
	 ЧЛЕНОВЕ: ДЕНИЦА ВЪЛКОВА	
		
	 ТАТЯНА ГРОЗДАНОВА	
		
	при секретаря 	
		
	и след становище на прокурора от ВКП Божидар Джамбазов, като изслуша докладваното от съдия Грозданова наказателно частно дело № 915/2023 година, за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност на а. н.д. № 963/2023 година по описа на Районен съд – гр. Сливен. 	
		
	Постъпило е писмено становище на прокурор от Върховната касационна прокуратура, според което делото следва да се разгледа от друг, еднакъв по степен съд.	
		
	 Върховният касационен съд, първо наказателно отделение, като обсъди материалите по делото, намира, че са налице условията на чл. 43, т. 3 от НПК за промяна на местната подсъдност на образуваното пред РС – гр. Сливен] административно-наказателно производство по следните съображения: 	
		
	Производството по а. н.д. № 963/2023 година по описа на Районен съд – Сливен е образувано по жалба на Х. Я. К. – Ч. срещу наказателно постановление № F702155/07.04.2023 година на Директора офис Сливен на ТД на НАП – гр. Бургас.	
		
	Всички съдии от РС Сливен са се отвели на основание чл. 29, ал. 2 НПК от разглеждане на делото, тъй като жалбоподателката е адвокат в АК – Сливен, намират се в професионални взаимоотношения с нея и би могло да възникне съмнение в тяхната обективност и безпристрастност при разглеждането на правния спор.	
		
	С определение № 867/03.10.2023 година на председателя на РС Сливен производството по а. н.д. № 963/2023 година е прекратено и делото е изпратено на ВКС. 	
		
	 Изложеното обуславя наличието на хипотезата на чл. 43, т. 3 от НПК и налага определянето на друг, еднакъв по степен съд, който да разгледа делото. Това следва да бъде РС Ямбол, който е най-близко разположения териториално равен по степен съд на РС Сливен и не биха се създали големи трудности за призоваването и явяването на страните и свидетелите по делото предвид наличната инфраструктура и транспортни връзки между двата града. 	
		
	 По изложените съображения и на основание чл. 43, т. 3 от НПК, Върховният касационен съд, първо наказателно отделение 	
		
	ОПРЕДЕЛИ: 	
		
	ИЗПРАЩА прекратеното а. н.д. № 963/2023 година по описа на Районен съд – Сливен за разглеждане и решаване от Районен съд – Ямбол. 	
		
	Определението е окончателно и не подлежи на обжалване. 	
		
	 Препис от настоящото определение да се изпрати на Районен съд – гр. Сливен за сведение. 	
		
	 ПРЕДСЕДАТЕЛ:	
		
	 1.	

